open-index/open-wikipedia-markdown huggingface dataset:
Πνευματοκρατία

Η **πνευματοκρατία** ή **σπιριτουαλισμός**, είναι η ιδεαλιστική, φιλοσοφική κατεύθυνση που υποστηρίζει ότι μοναδική ουσία της πραγματικότητας, πηγή και κριτήριο της γνώσης είναι το πνεύμα, ο νους ή ο λόγος. Αποτελεί τον πυρήνα της κλασικής Μεταφυσικής που μιλούσε για παγκόσμιο πνεύμα και γενικά για πνευματικές οντότητες που υπάρχουν μέσα ή πέρα από τον αισθητό κόσμο, συνεπώς αποδεκτό γίνεται μόνο το πνευματικό "είναι". Η ύλη αντιμετωπίζεται ως ένα φαινόμενο που κρύβει μια πνευματική πραγματικότητα, ένα παράγωγο του πνεύματος ή μια απλή παράσταση, συνεπώς χάνει όλη την αξία της καθώς η ύπαρξή της κρίνεται αδύνατη πέρα από τη συνείδηση. Το σώμα λοιπόν θεωρείται κι αυτό ένα απλό παράγωγο της ψυχής.

Ο σπιριτουαλισμός είναι σταθερά συνδεδεμένος με τις θρησκείες και το μυστικισμό, ενώ οι πιο φανατικοί οπαδοί του δηλώνουν ανοιχτά ότι δεν έχουν τίποτα κοινό με την επιστήμη.

Η πνευματοκρατία σχετίζεται, αλλά δεν πρέπει να συγχέεται με τον πνευματισμό (Spiritismus). Ο όρος επίσης μπορεί να υποδηλώνει γενικά το αντίθετο του υλισμού.

## Πηγές
* Φιλοσοφικό Λεξικό, Εκδόσεις Φελέκη, Σωκράτη Γκίκα, Αθήνα 1982, σ.285
* Λεξικό Φιλοσοφικών Όρων, Αστήρ, Αγησιλάου Ντόκα, Αθήναι 1981, σ.139

Κατηγορία:Ιδεαλισμός
Στήλη του Δεξίλεω

thumb|right|250px|Αντίγραφο της στήλης στον ταφικό περίβολο των Θορικίων στον Κεραμεικό.
Η ***Στήλη του Δεξίλεω*** είναι αρχαίο αττικό επιτάφιο ανάγλυφο. Βρέθηκε στο Δίπυλο και φυλάσσεται στο Αρχαιολογικό Μουσείο Κεραμεικού στην Αθήνα. Αντίγραφο του ανάγλυφου έχει τοποθετηθεί στο σημείο ανεύρεσής του στον αρχαιολογικό χώρο.

## Περιγραφή
Η στήλη εικονίζει τον Δεξίλεω, γιο του Λυσανία που πέθανε το 394 - 393 π.Χ. κοντά στην Κόρινθο. Εικονίζεται έφιππος νέος με αναπεπταμένο τον χιτώνα να μάχεται πάνω σε ατίθασο άλογο έχοντας ρίξει ήδη τον νεαρό αντίπαλό του στο έδαφος. Με το αριστερό κρατούσε τα χαλινάρια, ενώ με το δεξί εξακόντιζε δόρυ που έχει χαθεί. Ο πεσμένος εχθρός κρατούσε επίσης ξίφος που δεν σώζεται.

Η στήλη φέρει επιγραφή με τα ονόματα των ηρωικά πεσόντων στη μάχη. Στη βάση του μνημείου αναγράφεται σε τέσσερις στίχους η αφιέρωσή του στον Δεξίλεω: *«ΔΕΞΙΛΕΩΣ ΛΥΣΑΝΙΟ ΘΟΡΙΚΙΟΣ - ΕΓΕΝΕΤΟ ΕΠΙ ΤΕΙΣΑΝΔΡΟ ΑΡΧΟΝΤΟΣ - ΑΠΕΘΑΝΕΝ ΕΠ' ΕΥΒΟΥΛΙΔΟ - Ε΄Γ΄ ΚΟΡΙΝΘΩΙ ΤΩΝ ΠΕΝΤΕ ΙΠΠΕΩΝ».*

## Ερμηνεία
Η στήλη εικονίζει τον Δεξίλεω λίγο πριν από την μοιραία ώρα, στην ακμή της δόξας και της δύναμής του. Ήταν στημένη προς τιμή του επάνω στον επιβλητικό οικογενειακό τάφο του στον ταφικό περίβολο των Θορικίων στον Κεραμεικό, αν και η τέφρα του Δεξίλεω καθώς και των τεσσάρων άλλων ιππέων είχε μεταφερθεί στην Αθήνα και είχε αποτεθεί στο Δημόσιο Σήμα. Το επιτύμβιο αυτό ανάγλυφο αποτελεί ένα από τα θαυμαστότερα ανάγλυφα της αττικής τέχνης που έχουν διασωθεί. Η έκφραση *«των πέντε ιππέων»* πιστεύεται ότι ήταν ευρέως γνωστός όρος στην εποχή του. Δεν έχει εξακριβωθεί πλήρως, ούτε και αναφέρεται από τον Ξενοφώντα στην περιγραφή του περί της μάχης της Κορώνειας του 394 π.Χ.

## Ιστορική τοποθέτηση
Το καλλιμάρμαρο αυτό μνημείο ανήκει στα χρόνια λίγο πριν την Ανταλκίδειο ειρήνη. Η αναφορά των αρχόντων της Αθήνας στην επιγραφή μάς επιτρέπει την ακριβή χρονολόγηση της ζωής του Δεξίλεω καθώς και της κατασκευής του μνημείου. Ο κατά τα άλλα αξιότατος δημιουργός του μας είναι άγνωστος, ενώ το έργο του συνδυάζει επιρροές των ώριμων κλασσικών χρόνων με στοιχεία των αρχών του 4ου αιώνα.

## Επιρροή

Το μνημείο του Δεξίλεω καθώς και εκείνα της Ηγησούς και του Ταύρου χαρακτηρίζονται ως τα ωραιότερα μνημεία του Κεραμεικού που φυλάσσονται στο ομώνυμο μουσείο. Εξάλλου γνωστό είναι το ομώνυμο ποίημα που συνέγραψε ο Κωστής Παλαμάς. Η ομορφιά του ταφικού μνημείου δεν διέφυγε της προσοχής και του θαυμασμού των μεταγενεστέρων. Σημειώνεται άλλωστε ότι πολλοί είναι εκείνοι που πιστεύουν πως οι αγιογραφήσεις του Αγίου Γεωργίου και Αγίου Δημητρίου στους νεότερους χρόνους έχουν γίνει εξ αντιγραφής αυτού του μνημείου, όπου πράγματι παρατηρούνται πολλές ομοιότητες.

## Πηγές

* 
* 

Κατηγορία:Στήλες
Κατηγορία:Κεραμεικός
Στήλη του Ιάσονος

Η **στήλη του Ιάσονος** είναι αρχαίο αττικό επιτάφιο ανάγλυφο. Βρέθηκε στις Αχαρνές και φυλάσσεται στο Βρετανικό Μουσείο.

## Περιγραφή
Η στήλη εικονίζει τον ιατρό Ιάσονα. Εικονίζεται με γενειάδα και στην χαρακτηριστική ένδυση φιλοσόφου. Είναι καθισμένος σε δίφρυ την ώρα που εξετάζει έναν νεαρό ασθενή, με κάποια κοιλιακή πάθηση. Στα δεξιά του μικρού παριστάνεται μια μεγάλη σικύα (= βεντούζα, γνωστό ιατρικό εργαλείο) ακουμπισμένο στο έδαφος. Η κορυφή του ανάγλυφου είναι διακοσμημένη με ακροτήρια, αρχιτεκτονικά στοιχεία στέγης.

Η μετάφραση της επιγραφής είναι: «Ο Ιάσων, γνωστός και ως Δέκιμος, από τον Δήμο των Αχαρνών...» και συνεχίζει αναφέροντας διάφορα άλλα μέλη της οικογένειάς του.

## Ερμηνεία
Η στήλη είναι άξια λόγου, όχι τόσο από πλευράς τέχνης, αλλά διότι απεικονίζει τον Αχαρνέα ιατρό Ιάσονα.

## Ιστορική τοποθέτηση
Η στήλη ανήκει στους Ρωμαϊκούς χρόνους, 2ος αι μ.Χ..

## Πηγές
* 

## Εξωτερικοί σύνδεσμοι

* Παρουσίαση της Στήλης του Ιάσονος από το Βρετανικό Μουσείο 
* Παρουσίαση στο Βρετανικό Μουσείο



Κατηγορία:Στήλες
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αχαρνές
Κατηγορία:Αρχαιολογικά ευρήματα στην Αττική
Πλέι-Οφ NBA 2010

Τα **ΝΒΑ Playoffs** είναι η φάση της διοργάνωσης που συμμετέχουν 16 ομάδες, οι οκτώ από τη Δύση και οι αντίστοιχες οκτώ από την Ανατολή που στην κανονική περίοδο του πρωταθλήματος είχαν υψηλότερο ποσοστό νικών για την ανάδειξη του πρωταθλητή NBA. Τα Playoffs του 2010 ξεκίνησαν στις 17 Απριλίου. Η διοργάνωση αποτελείται από 4 γύρους, με την ομάδα που πετυχαίνει 4 νίκες σε κάθε γύρο να πέρνει την πρόκριση για τον επόμενο.

## Διαδικασία διεξαγωγής
Η διαδικασία διεξαγωγής των playoffs διατηρεί την ίδια διαδικασία που ακολουθήθηκε και τα προηγούμενα χρόνια και έχει ως εξής:
*Οι 8 πρώτες ομάδες από κάθε περιφέρεια(ανατολική και δυτική) προκρίνονται για την διαδικασία των playoffs.
*Όλες οι σειρές τελειώνουν το πολύ σε 7 αγώνες, με τα παιχνίδια νούμερο 1,2,5 και 7 στο γήπεδο της ομάδας με το καλύτερο ρεκόρ(νίκες-ήττες). Εξαίρεση αποτελεί ο τελικός όπου η ομάδα με το καλύτερο ρεκόρ παίζει εντός έδρας τα παιχνίδια 1,2,6 και 7.

### Περίπτωση ισοβαθμίας
Σε περίπτωση ισοβαθμίας για μια θέση στα playoffs λαμβάνονται υπ' όψην:
# Ομάδα που βγήκε πρώτη στην κατηγορία της υπερισχύει ομάδας που δεν βγήκε πρώτη
# Νίκες στα μεταξύ τους παιχνίδια
# Αν οι ομάδες ανήκουν στην ίδια κατηγορία, ο αριθμός των νικών στην κατηγορία που συμμετέχουν
# Αριθμός νικών στα παιχνίδια της Περιφέρειας
# Νίκες απέναντι σε ομάδες που πέρασαν στα playoffs από την ίδια Περιφέρεια
# Νίκες απέναντι σε ομάδες που πέρασαν στα playoffs και από τις δύο Περιφέρειες
# Διαφορά πόντων στα 82 παιχνίδια της κανονικής διάρκειας του πρωταθλήματος

## Οι ομάδες που προκρίθηκαν
### Ανατολική περιφέρεια

### Δυτική Περιφέρεια

## Ο πίνακας της πορείας των ομάδων

*Με αστερίσκο (*) εμφανίζονται οι ομάδες που τερμάτησαν πρώτες στην κατηγορία (division) τους, στην κανονική διάρκεια του πρωταθλήματος. Με έντονα γράμματα εμφανίζονται οι νικητές του κάθε γύρου και με πλάγια γράμματα η ομάδα που έχει το πλεονέκτημα έδρας σε κάθε σειρά αγώνων.* 

## Στατιστικά
*Τελευταία ενημέρωση: 28 Μαΐου , 2010*

## Παραπομπές


## Εξωτερικοί σύνδεσμοι
*Επίσημη ιστοσελίδα των NBA Playoffs 2010 - *(Αγγλικά)*

2010
Κατηγορία:Καλαθοσφαίριση το 2010
Άγιος Αιμιλιανός Αργολίδας

Ό **Άγιος Αιμιλιανός** είναι μικρός παραθαλάσσιος οικισμός του Δήμου Ερμιονίδας αλλά και ακρωτήριο της Αργολίδας στην Πελοπόννησο.

## Γενικά στοιχεία
Ο Άγιος Αιμιλιανός βρίσκεται στην κατάληξη της ομώνυμης χερσονήσου της Ερμιονίδας σε υψόμετρο 23 μέτρα και οφείλει το όνομά του στο ομώνυμο εκκλησάκι που υπάρχει σ’ αυτό το σημείο. Πιστεύεται πως αντιστοιχεί στο ακρωτήριο Κωλυεργία που αναφέρεται από τον Παυσανία. Στην περιοχή του ακρωτηρίου υπάρχει ο ομώνυμος παραθεριστικός οικισμός, ο οποίος επιλέγεται τα τελευταία χρόνια από πλούσιους επιχειρηματίες για απόκτηση παραθεριστικών κατοικιών.

Γύρω από το ακρωτήριο σχηματίζονται πολλοί κολπίσκοι και μικρές παραλίες. Η πρόσβαση σ' αυτές δεν είναι πάντα εύκολη γιατί η περιοχή αντιμετωπίζει έντονα το πρόβλημα της αυθαίρετης δόμησης που συχνά έχει ως αποτέλεσμα τα κλείσιμο των παραλιών από μεγάλες ιδιοκτησίες. Πρόσφατα γι’ αυτό τον λόγο αντιμετώπισε πρόβλημα με την δικαιοσύνη ο επιχειρηματίας Μίνως Κυριακού που διαθέτει εξοχική κατοικία στην περιοχή. 

Αναφέρεται επίσημα, ως ξεχωριστός οικισμός, για πρώτη φορά να απογράφεται το 1991 στην κοινότητα Πορτοχελίου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Κρανιδίου που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 25 κατοίκους ενώ με αυτήν του 2011 είχε 42.

## Εξωτερικοί σύνδεσμοι

* Πόρτο Χέλι: Το δημοφιλές θέρετρο της Αργολίδας, προορισμός για luxury διακοπές στον ιστότοπο https://www.travel.gr/.
* Άγιος Αιμιλιανός από ψηλά στο https://www.youtube.com/.

## Παραπομπές


Κατηγορία:Ακρωτήρια της Ελλάδας
Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Κορωνίδα Αργολίδας (νήσος)

Η **Κορωνίδα** ή **Κοιλάδι** ή **Κοιλάδια** είναι νησίδα με έκταση 0,235 τ.χλμ. που βρίσκεται μπροστά από το λιμάνι της Κοιλάδας στην περιοχή της Ερμιονίδας. Είναι πεδινό καταπράσινο νησάκι, ιδιοκτησίας σήμερα του εφοπλιστή Γιώργου Σ. Λιβανού. Πιστεύεται πως στην νησίδα Κορωνίδα οφείλει την ονομασία του το γειτονικό Κρανίδι, ονομασία που προέκυψε από παραφθορά του Κορωνίδα σε Κρανίδα και στην συνέχεια σε Κρανίδι. Το όνομα αυτό έφτασε να προσδιορίζει και την ευρύτερη περιοχή της νησίδας και τελικά πέρασε στον οικισμό του Κρανιδίου που χτίστηκε στην περιοχή τον 15ο αιώνα, ο οποίος διατήρησε αυτή την ονομασία. Στην ακτή απέναντι από την νησίδα βρίσκεται το σπήλαιο Φράγχθι.

Το νησί αναφέρεται επίσημα ως οικισμός για πρώτη φορά το 1971 να απογράφεται στην τότε κοινότητα Κοιλάδος ενώ από το 2010 υπάγεται στο δήμο Ερμιονίδας. Σύμφωνα με την απογραφή 2011 δεν έχει μόνιμους κατοίκους αν και σύμφωνα με την απογραφή του 2001 είχαν απογραφεί 4.

## Παραπομπές


Κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Κρανιδίου
Κατηγορία:Ιδιωτικά νησιά Ελλάδας
Κατηγορία:Δήμος Ερμιονίδας
Δημήτριος Λεβίδης Τσαλίκης

Ο **Δημήτριος Λεβίδης** του Αγγέλου ή και Τσαλίκης (1768 - Κωνσταντινούπολη 26 Μαρτίου 1821) ήταν προύχοντας της Κωνσταντινούπολης, από τους σημαίνοντες φιλικούς και όλη η οικογένεια του ε'ιχε μυηθεί στη Φιλική Εταιρεία.

Αποκεφαλίσθηκε την 26η Μαρτίου 1821, μαζι με άλλους προύχοντες και αξιωματούχους Φαναριώτες, λίγο πριν τον απαγχονισμό του Πατριάρχη Γρηγόριου του Ε’ από τους Τούρκους, με την κατηγορία ότι μετείχε στη συνωμοσία για την καταστροφή του τουρκικού στόλου στόν Ναύσταθμο της Κωνσταντινούπολης.
“Μεταξύ των πρώτων υπέρ ελευθερίας θυμάτων καταλεγόμενος” 

Κατηγορήθηκε ότι υπήρξε αρχηγός της συνωμοσίας (μέρος του “Μεγάλου Σχεδίου των Φιλικών για την καταστροφή της Κωνσταντινούπολης εκ των εσω)  με αποστολή να “αρπάση” τον στόλο, και να γίνει αυτός Καπετάν Πασάς, όπως αναφέρεται στην καταδικαστική απόφαση (σετένζα).
Στον Λεβίδη ειχε ανατεθεί ο συντονισμός του αρχικού σχεδίου, που προέβλεπε την κατάληψη του Ναυστάθμου και τον εμπρησμό του Στόλου, που τελικά δεν εφαρμόστηκε μετά την προδοσία των σχεδίων στους Τούρκους από τον Ασημάκη Θεοδώρου.
Στην εφαρμογή αυτου του σχεδίου ο Λεβίδης θα αναλάμβανε την αποδιοργάνωση του Ναυστάθμου με τους ταταυλιανούς Τερσανλήδες και ο Υδραίος Φιλικός Κωνσταντίνος Γκιούστος -αρχηγός των ελλήνων ναυτικών που υπηρετούσαν στον Οθωμανικό στόλο και συγκυβερνήτης της Ναυαρχίδας- θ’ αναλάμβανε με τα ελληνικά πληρώματα τον εμπρησμό του Στόλου.

Το πτώμα του, ακέφαλο ανηρτήθηκε προ της εξωθύρας του μεγάρου των Λεβίδη στα Ταταύλα.
Την επόμενη μέρα του αποκεφαλισμού του Δημ. Λεβίδη, ο μαινόμενος όχλος μεταφέροντας το ακέφαλο πτώμα, επέδραμε στα Ταταύλα και το ανάρτησε στην εξώθυρα του αρχοντικού των Λεβίδηδων. 
Την 27η Μαρτίου το μέγαρο λεηλατήθηκε από τον όχλο όταν θεώρησαν από το αναρτημένο σώμα ότι ήταν οικία συνωμότη.

Στα θύματα αυτής της μέρας περιλαμβάνεται και ο αδελφός του Δημητρίου Αλέξανδρος, 50 χρονών, ο οποίος σφαγιάστηκε από τον όχλο και ο μικρότερος ο Παντολέων 48 χρονώ που τον απήγαγαν οι επιδρομείς και τον κατακρεούργησαν.
Η χήρα του, Ταρσίτσα Δ. Λεβίδου, κατέφυγε στην Οδησσό όπου και γεννήθηκε ο γιος του Μιλτιάδης.

Δημητριος Λεβίδης Τσαλίκης
Χηνίτσα Αργολίδας

Η **Χηνίτσα** ή **Σχοινίτσα** Κρανιδίου είναι μικρή νησίδα νότια του Πορτοχελίου, στην είσοδο του Αργολικού κόλπου. Σύμφωνα με την απογραφή του 2021 δεν έχει μόνιμους κατοίκους ενώ με αυτήν του 2011 είχε 2. Στο νησί σχηματίζονται δύο κολπίσκοι οι οποίοι χρησιμεύουν για αγκυροβόλιο μικρών σκαφών. Το νησί στην αρχαιότητα ονομαζόταν Αλιούσσα, ονομασία που οφείλεται στο όνομα της παρακείμενης αρχαίας πόλης, των Αλιέων. Αναφέρεται από τον Παυσανία.Σύμφωνα με μία άποψη το όνομά της οφείλεται σε παραφθορά του αρχαίου Αλιούσσα (Αλιούσσα, Χαλιούσσα λόγω της δασείας, Χαλίτσα, Χηνίτσα). 

Απέναντι από το νησί βρίσκεται η ομώνυμη παραλία με τον ομώνυμο παραθεριστικό οικισμό, ο οποίος έχει πληθυσμό 37 κατοίκους σύμφωνα με την απογραφή του 2001. Η Χηνίτσα ανήκει στον δήμο Ερμιονίδας, στη δημοτική ενότητα Κρανιδίου. 

## Παραπομπές


Κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Κρανιδίου
Κατηγορία:Δήμος Ερμιονίδας
Αλιείς (αρχαία πόλη)

Οι **Αλιείς** ήταν αρχαία πόλη της Αργολίδας χτισμένη στην περιοχή του σημερινού Πορτοχελίου. Χτίστηκε το 468 π.Χ. όταν οι Αργείοι κατέστρεψαν την Τίρυνθα. Τότε οι κάτοικοι της Τίρυνθας ζήτησαν καταφύγιο στους Ερμιονείς οι οποίοι τους παραχώρησαν την περιοχή των Αλιέων για να εγκατασταθούν. Η πόλη ήταν αρχικά σύμμαχος της Σπάρτης, όπως και η αρχική πατρίδα τους, η Τίρυνθα. Το 430 π.Χ. έγινε αναγκαστικά σύμμαχος της Αθήνας, κάτι που επέβαλλαν οι Αθηναίοι με στρατιωτική επέμβαση. Μετά τον Πελοποννησιακό πόλεμο εντάχθηκε πάλι στις συμμαχικές πόλεις της Σπάρτης μέχρι την Μάχη της Μαντινείας. Με την συνθήκη ειρήνης που ακολούθησε η πόλη ανεξαρτητοποιήθηκε. Οι Αλιείς καταστράφηκαν τελικά το 303 π.Χ. από τον Δημήτριο τον Πολιορκητή με την βοήθεια των Δρυόπων παλαιότερων κατοίκων της περιοχής. 

Οι κύριες δραστηριότητες των κατοίκων ήταν το ψάρεμα και η συλλογή κοχυλιών πορφύρας από τα οποία παρήγαγαν το κύριο εξαγώγιμο προϊόν τους. Η πόλη περιβαλλόταν από τείχος, τμήμα του οποίου διακρίνεται και σήμερα. Ερείπια της αρχαίας πόλης βρίσκονται κάτω από την επιφάνεια της θάλασσας, σε μικρό βάθος και είναι ορατά από την ακτή.

## Παραπομπές


## Εξωτερικοί σύνδεσμοι
* 
* Υπουργείο πολιτισμού, οι Αλιείς
* Αρχαίοι Αλιείς 
* Ιστορία των Αλιέων 

Κατηγορία:Πόλεις της αρχαίας Αργολίδας
Μετόχι Ερμιόνης Αργολίδας

Το **Μετόχι** (*ή Άγιος Δημήτριος*) είναι παραθαλάσσιο χωριό της Αργολίδας στο Δήμο Ερμιονίδας. Βρίσκεται στην νότια ακτή της Αργολίδας, στην Ερμιονίδα, μεταξύ της Θερμησίας και του Ακρωτηρίου Σκύλαιου. Ο πληθυσμός του είναι 36 κάτοικοι σύμφωνα με την απογραφή του 2021. Ο οικισμός αναγνωρίστηκε το 1920 και προσαρτήθηκε αρχικά στην κοινότητα Ερμιόνης. Από το 1955 εντάχθηκε στην νεοσύστατη κοινότητα Θερμησίας στην οποία παρέμεινε μέχρι την εφαρμογή του σχεδίου Καποδίστριας, το 1998.  

Από το Μετόχι φεύγουν συχνά δρομολόγια πλοίων για τη νήσο Ύδρα, η οποία βρίσκεται σε απόσταση 20 λεπτών.

## Πληθυσμός
Ο οικισμός πρωτοαναγνωρίστηκε το 1920 και παρέμεινε σταθερός μέχρι και το 1961 ενώ έκτοτε έχει μειωθεί σημαντικά.

## Σημείωση
Στην ίδια περιφερειακή ενότητα (Αργολίδας) είναι οι συνώνυμοι οικισμοί: Μετόχι στον Δήμο Ναυπλιέων και Μετόχι στον Δήμο Επιδαύρου.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Ψυχαγωγία

[300px|thumb|Μία κατάμεστη αίθουσα στη Μητροπολιτική Όπερα στη [Νέα Υόρκη, περιμένοντας να ξεκινήσει μια μουσική διασκέδαση (1937).]]
**Ψυχαγωγία** είναι η συμμετοχή του ανθρώπου στα ανώτερα έργα του ανθρώπινου πολιτισμού, που τον μορφώνει πνευματικά και αισθητικά και τον εξευγενίζει. Η ψυχαγωγία, παρόλο που επιτυγχάνεται με διαφορετικούς τρόπους σε κάθε πολιτισμό, σε όλους συνδέεται με την πνευματική και καλλιτεχνική δημιουργία και, μυώντας τον άνθρωπο κατάλληλα, φέρνει την αρμονία σώματος και ψυχής.

## Ετυμολογία
Προερχόμενη από σύνθεση των «ψυχή» και «άγω», σημαίνει την αγωγή της ψυχής.

## Ψυχαγωγία - διασκέδαση - εκτόνωση
Ο ορισμός της ψυχαγωγίας διαχωρίζεται από εκείνον της διασκέδασης. Ως ψυχαγωγία ορίζεται  η τέρψη που επιτυγχάνεται μέσα από πνευματικά μέσα. Αντίθετα, η διασκέδαση δηλώνει την απομάκρυνση από τα καθημερινά προβλήματα, το διασκορπισμό των εννοιών μέσα από το ξέδομα- το ξαλάφρωμα.

### «Νόθη» ψυχαγωγία
Ως νόθη (ή κακή) ψυχαγωγία αναφέρονται οι μορφές διασκέδασης που προβάλλονται ως ψυχαγωγικές ενώ κατ' ουσίαν δεν εξελίσσουν τον άνθρωπο πνευματικά. Τέτοιοι τρόποι ψυχαγωγίας είναι για παράδειγμα η χαρτοπαιξία, η υπέρμετρη κατανάλωση αλκοόλ και τα χαμηλής στάθμης θεάματα. Αποτέλεσμα της νόθης ψυχαγωγίας μπορεί να είναι ο εθισμός, η κρίση ηθικών αξιών, η φθορά σωματικής και ψυχικής υγείας κλπ.

## Τρόποι ψυχαγωγίας

*Παιχνίδι
**Αθλητισμός
*Τέχνη
**Κινηματογράφος
**Θέατρο
**Λογοτεχνία
**Μουσική
**Χορός
*Επικοινωνία
**Φλερτ
*Φύση
**Κάμπινγκ
*Ταξίδια
**Τουρισμός
**Εκδρομές
**Ποδήλατο
* Εθελοντισμός / Συμμετοχή στα κοινά

## Παραπομπές


## Εξωτερικοί σύνδεσμοι
Ψυχαγωγία Vs. Διασκέδαση  

*
Κατηγορία:Αισθητική
Κρατικός Αερολιμένας Αλεξανδρούπολης «Δημόκριτος»

Ο **Κρατικός Αερολιμένας Αλεξανδρούπολης «Δημόκριτος»** (συντομογραφία IATA: **AXD**, ICAO: **LGAL**, ΥΠΑ: **ΚΑΑΛΔ**) βρίσκεται σε απόσταση 7 χλμ από το κέντρο της Αλεξανδρούπολης, πρωτεύουσας του Νομού Έβρου. Η πρόσβαση στο αεροδρόμιο, γίνεται μέσω της Ευρωπαϊκής Οδού 90 (Ε90) που συνδέει την Ελλάδα με την Τουρκία. Μελλοντικά θα υπάρχει πρόσβαση και μέσω της Εγνατίας Οδού.

Είναι ένα μέσης δυναμικότητας αεροδρόμιο, σε σχέση με τη διενέργεια πτήσεων και τη διακίνηση επιβατών. Ακολουθώντας την δυναμική ανάπτυξη της περιοχής, προβλέπεται στο μέλλον και η ραγδαία ανάπτυξη του αερολιμένα.

## Ιστορικό
Ο Αερολιμένας ιδρύθηκε το 1944. Το 1955 ανακηρύχθηκε «Διεθνής», ενώ το 1975 κατασκευάστηκε η υπάρχουσα υποδομή σε κτήρια και διάδρομο.

Το 1992, το αεροδρόμιο έλαβε το προσωνύμιο «Δημόκριτος», προς τιμήν του αρχαίου Ατομικού αρχαίου φιλοσόφου Δημόκριτου, που γεννήθηκε στα Άβδηρα της Θράκης και συγκεκριμένα στον Νομό Ξάνθης.

## Εγκαταστάσεις - Υποδομές
Οι νέες κτιριακές του εγκαταστάσεις μετά την επέκταση που θα ολοκληρώθηκε το 2011, καλύπτουν επιφάνεια μεγαλύτερη των 8.500 τ.μ., ενώ στη 3η φάση της ολοκλήρωσης, βρίσκεται και ο νέος Πύργος Ελέγχου του αερολιμένα.

Ο αερολιμένας διαθέτει επιβατικό αεροσταθμό, κτήριο διοικήσεως, πύργο ελέγχου καθώς και πυροσβεστικό σταθμό. Ο αερολιμένας ανήκει στην έβδομη κατηγορία πυρασφάλειας. Ο χώρος στάθμευσης των αεροσκαφών έχει χωρητικότητα τεσσάρων μεσαίου τύπου αεροσκαφών.

## Αεροπορικές εταιρείες και προορισμοί

## Απόπειρα πραξικοπήματος στην Τουρκία 2016
Στις 11:42 της 16ης Ιουλίου 2016, ένα ελικόπτερο τύπου Black Hawk της Τουρκικής Πολεμικής Αεροπορίας έστειλε σήμα κινδύνου και ζήτησε άδεια προσγείωσης στο αεροδρόμιο από την Υπηρεσία Πολιτικής Αεροπορίας. Το ελικόπτερο προσγειώθηκε οκτώ λεπτά αργότερα, στις 11:50, και οι επιβαίνοντες του ήταν 8 στρατιωτικοί που συμμετείχαν στην απόπειρα πραξικοπήματος στην Τουρκία τη προηγούμενη μέρα. Δύο F-16 της Ελληνικής Πολεμικής Αεροπορίας παρακολούθησαν και συνόδευσαν το ελικόπτερο έως το αεροδρόμιο, ενώ οι 8 τούρκοι αξιωματικοί συνελήφθησαν από την αστυνομία, και μεταφέρθηκαν στο αστυνομικό τμήμα. Κατηγορήθηκαν για παράνομη είσοδο στην χώρα. Ακόμη, οι επτά από αυτούς, έλαβαν κατηγορίες για διάπραξη παράνομης πτήσης, ενώ ο όγδοος που ήταν ο πιλότος, κατηγορήθηκε για εκτέλεση παράνομης πτήσης. Όλοι τους αιτήθηκαν άσυλο στην Ελλάδα. Τη νύχτα της ίδιας μέρας, λίγο μετά τις 23:00, ένα ακόμη τουρκικό ελικόπτερο Black Hawk προσγειώθηκε στο αεροδρόμιο, μεταφέροντας πλήρωμα για την παραλαβή του πρώτου ελικοπτέρου. Μετά τον έλεγχο του πρώτου ελικοπτέρου, τα δύο τουρκικά ελικόπτερα επέστρεψαν στη βάση τους το πρωί της επόμενης μέρας.

## Παραπομπές


Αεροδρόμιο
Κατηγορία:Αεροδρόμια στην Ελλάδα
Κατηγορία:Κρατικοί Αερολιμένες διεθνών συγκοινωνιών
Βιατσεσλάβ Μόλοτοφ

Ο **Βιατσεσλάβ Μιχάηλοβιτς Μόλοτοφ** (, , 9 Μαρτίου 1890 – 8 Νοεμβρίου 1986) ήταν Σοβιετικός πολιτικός και διπλωμάτης, και σημαντικό στέλεχος της Σοβιετικής κυβέρνησης από τη δεκαετία του 1920 –όταν αναδείχθηκε ως σύμβουλος του Ιωσήφ Στάλιν–, μέχρι το 1957 – όταν απολύθηκε από τον Νικίτα Χρουστσιόφ. Συνέβαλε σημαντικά στο σχέδιο της Μεγάλης Εκκαθάρισης. Το 1939 υπέγραψε το Γερμανοσοβιετικό Σύμφωνο μη Επίθεσης, γνωστό και ως Σύμφωνο Μόλοτοφ – Ρίμπεντροπ, καθώς και άλλες συνθήκες μετά τον πόλεμο.
Μετά τον θάνατο του Στάλιν, συνέχισε να βρίσκεται στην ενεργή πολιτική σκηνή της ΕΣΣΔ ως στο 20ό συνέδριο του 1956, που απoτέλεσε την αντιπολιτευτική γραμμή ενάντια στις πολιτικές της αποσταλινοποίησης. Μετέπειτα μεταφέρθηκε στην πρεσβεία της Μογγολίας ως το 1960 , όπου διορίστηκε ως Σοβιετικός εκπρόσωπός στη Διεθνή Υπηρεσία Ατομικής Ενέργειας. Αργότερα διαγράφτηκε ακόμη και από απλό μέλος του κόμματος, μέχρι την αποκατάσταση της κομματικής του ιδιότητας το 1984 από τον τότε Γενικό Γραμματέα του ΚΚΣΕ Κονσταντίν Τσερνιένκο. Τον Ιούνιο του 1986 ο Μολότοφ νοσηλεύτηκε στο νοσοκομείο Kuntsevo στη Μόσχα, όπου τελικά πέθανε σε ηλικία 96 ετών. Το κοκτέιλ μολότοφ έχει πάρει το όνομα του από αυτόν λόγο της χρήσης του από τους Φινλανδούς στρατιώτες κατά την διάρκεια του Φίνοσοβιετικού πολέμου.

## Κληρονομιά
Ο Βιατσεσλάβ Μόλοτοφ θεωρείται ένας εκ τον σημαντικότερων πολιτικών του 20ου αιώνα ιδιαίτερα κατά την διάρκεια του Β' Παγκοσμίου πολέμου.

## Παραπομπές


## Εξωτερικοί σύνδεσμοι
* 

Κατηγορία:Σοβιετικοί πολιτικοί
Κατηγορία:Ρώσοι πολιτικοί
Κατηγορία:Ρώσοι κομμουνιστές
Κατηγορία:Ιωσήφ Στάλιν
Γεράσιμος Παπαδόπουλος (ιερομόναχος)

Ο **Γεράσιμος Παπαδόπουλος** (1763 - 1844) ήταν Έλληνας μοναχός και πολιτικός που έδρασε κατά την επανάσταση του 1821.

## Βιογραφία
Ήταν ο κτήτορας, το 1796, της γυναικείας μονής του Αγίου Κωνσταντίνου και Ελένης στην Καλαμάτα όπου βρίσκεται και ο τάφος του. Στην μονή αυτή οι μοναχές ύφαιναν μεταξωτά μαντίλια τα γνωστά καλαματιανά μαντίλια. Είχε γράψει πολλά συγγράμματα τα οποία εκδόθηκαν μετά τον θάνατο του το 1897 στο βιβλίο «Τα ευρεθέντα Εκκλησιαστικά και λοιπά συγγράμματα του διδασκάλου ιερομονάχου Γεράσιμου Παπαδοπούλου ιδρυτού της εν Καλάμαις Ιεράς των Γυναικών Μονής, βιβλίον ψυχωφελέστατον».

Χρημάτισε πληρεξούσιος στην Β' Εθνοσυνέλευση Άστρους το 1823.
## Παραπομπές


Κατηγορία:Έλληνες πληρεξούσιοι
IMac

μικρογραφία|iMac με M1 Chip
Το **iMac** είναι μια σειρά υπολογιστών γραφείου όλα σε ένα που σχεδιάζονται και κατασκευάζονται από την Apple. Είναι το βασικό μέρος καταναλωτικών υπολογιστών γραφείου που προσφέρει η Apple από την εισαγωγή τους το 1998, και έχουν εξελιχθεί μέσω τεσσάρων ευδιάκριτων μορφών.
## Τα μοντέλα αναλυτικά
μικρογραφία|iMac Bondi Blue
Στην αρχική μορφή του, το iMac G3, το iMac είχε σχήμα αυγού με οθόνη CRT , που εσωκλειόταν κυρίως από το χρωματισμένο, διαφανές πλαστικό. Η δεύτερη σημαντική αναβάθμιση, το iMac G4, κινήθηκε προς ένα σχέδιο μιας ημισφαιρικής βάσης που περιείχε όλα τα βασικά μέρη του υπολογιστή και μια οθόνη LCD τοποθετημένη σε έναν ελεύθερα κινούμενο βραχίονα συνδεδεμένο με την κορυφή της βάσης. Το iMac G5 και το Intel iMac τοποθέτησαν όλα τα βασικά μέρη του υπολογιστή πίσω από την οθόνη, δημιουργώντας ένα λεπτό ενοποιημένο σχέδιο που γέρνει μόνο πάνω-κάτω σε μια απλή μεταλλική βάση. Στη συνέχεια, τα iMac διατηρούσαν την ίδια μορφή με τις προηγούμενες εκδόσεις, αλλά γίνονταν όλο και λεπτότερα και χρησιμοποιούσαν αλουμίνιο και μαύρο-οριοθετημένο γυαλί για την θήκη του. Πρόσφατα, η Apple παρουσίασε ένα ανασχεδιασμένο iMac, διατίθεται σε πολλά χρώματα και περιέχει αναβαθμισμένη οθόνη και κάμερα. Επίσης, είναι το πρώτο στο είδος του που έχει ARM Chip, για την ακρίβεια, τον Apple M1.

## Ιστορία
Η ανακοίνωση του iMac ήταν μια πηγή συζήτησης και αναμονής μεταξύ των σχολιαστών, των υποστηρικτών της Mac, και των διαφημιστών. Οι γνώμες διίστανται πάνω από τις δραστικές αλλαγές της Apple στο υλικό κατασκευής του Macintosh. Εκείνη την περίοδο, η Apple προσπαθούσε να βελτιώσει τη λιανική στρατηγική της. Η Apple δήλωσε ότι "το πίσω μέρος του υπολογιστή μας φαίνεται καλύτερο από το μπροστινό μέρος οποιουδήποτε άλλου ". 


Η Apple δήλωσε επίσης ότι το 'i' στο iMac αντιπροσωπεύει το διαδίκτυο και την εστίαση του προϊόντος ως προσωπική συσκευή (' i' για " individual"). Προσοχή δόθηκε και στην ευκολία με την οποία πραγματοποιούνται οι βασικές ρυθμίσεις εγκατάστασης όταν αγοράζεται το προϊόν: ο χρήστης έπρεπε να περάσει από μόνο δύο βήματα ώστε να συνδεθεί στο Διαδίκτυο.
## Εξωτερικοί σύνδεσμοι
* 

Κατηγορία:Apple
Κατηγορία:Προσωπικοί υπολογιστές
Ιεβουσαίοι

Οι **Ιεβουσαίοι** ήταν αρχαίος βιβλικός λαός που αναφέρεται στη Παλαιά Διαθήκη. Τους Ιεβουσαίους αναφέρει ο Μωυσής στη Γένεση.

Οι Ιεβουσαίοι ήταν ένας αρχαιότατος νομαδικός λαός που φέρεται να εγκαταστάθηκε μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Σύμφωνα με την Παλαιά Διαθήκη ήταν λαός συγγενικής φυλής των Χαναναίων. Ο Λαός αυτός ζούσε νότια της Νεκράς Θάλασσας και φέρονται να ήταν οι πρώτοι οικιστές της Ιερουσαλήμ.

Αρχικά οι Ιεβουσαίοι διοκούνταν από δικούς τους ηγεμόνες, σημαντικότερος των οποίων ήταν ο Μελχισεδέκ,  μέχρι που υποτάχθηκαν τελικά στον Βασιλέα Δαυίδ του Σολομώντα, γενόμενοι δούλοι των Ισραηλιτών, κατ΄ επιθυμία του Γιαχβέ.

Οι Ιεβουσαίοι αναφέρονται στα βιβλικά κείμενα Γένεση (Κεφ:14, 18-19, 22), Ιησούς του Ναυή (11:03, 15:63), Αριθμοί (13:29), Κριτές (1:21), Β΄ Σαμουήλ (5:06), Α΄ Βασιλέων (9:20-21) και Α΄ Χρονικά (11:3-8)

## Πηγές
* Γένεση: Κεφ.ιε΄(15):19.
* Ιησούς του Ναυή: Κεφ.γ΄(3):10.
*"Νεώτερον Εγκυκλοπαιδικόν Λεξικόν Ηλίου" τομ.9ος, σελ.812.
* "Ο Μέγας Συναξαριστής Ορθ. Εκκλησίας" Εκδ. 6η Αθήνα 1977, σελ.15-17.

## Εξωτερικοί σύνδεσμοι
* Καθημερινά ιστοσελίδα Μελέτης Αγίας Γραφής
* Αγία Γραφή-History.com αναφορά
* "Ιεβουσαίοι" στην Εβραϊκή εγκυκλοπαίδεια

Κατηγορία:Αρχαίοι λαοί
Κατηγορία:Έθνη της Εβραϊκής Βίβλου
Κατηγορία:Παλαιστίνη
Κατηγορία:Ιστορία του Ισραήλ
Κινέτα Αργολίδας

Η **Κινέτα** είναι μικρός παραθεριστικός οικισμός που βρίσκεται νότια της Ερμιόνης κοντά στην παραλία Πετροθάλασσα. Αναγνωρίστηκε το 1940 και καταργήθηκε το 2001, οπότε και συμπεριλήφθηκε στον νέο οικισμό των Αγίων Αναργύρων. Σύμφωνα με την απογραφή του 1991 η οποία είναι η τελευταία απογραφή στην οποία αναφέρεται είχε πληθυσμό 56 κατοίκους. 

Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Αργολίδας
Κουβέρτα Αργολίδας

Η **Κουβέρτα** είναι μικρός παραθεριστικός οικισμός που βρίσκεται νότια της Ερμιόνης, κοντά στην άκρη της στενής χερσονήσου που καταλήγει στο ακρωτήριο Μουζάκι. Αναγνωρίστηκε και συμπεριλήφθηκε για πρώτη φορά στους καταλόγους απογραφής της Ελληνικής Στατιστικής Αρχής το 1981. Το 2001 καταργήθηκε προσωρινά και συμπεριλήφθηκε οικισμό των Αγίων Αναργύρων. Το 2011 συμπεριλήφθηκε ξανά στους καταλόγους απογραφής της ΕΛΣΤΑΤ. Ο πληθυσμός της με βάση την τελευταία απογραφή είναι 81 κάτοικοι. Η Κουβέρτα οφείλει το όνομά της στην μεγαλύτερη παραλία της περιοχής, που βρίσκεται στην βόρεια ακτή της χερσονήσου. Σύμφωνα με τοπική παράδοση η παραλία ονομάστηκε Κουβέρτα, γιατί σ' αυτή εκτοξεύτηκε η Κουβέρτα (κατάστρωμα) τουρκικού πλοίου, που πυρπολήθηκε κατά την επανάσταση του 1821, από Σπετσιώτη Μπουρλοτιέρη. Ο πυρπολισμός έγινε στην νότια θάλασσα, στην αντίθετη πλευρά της χερσονήσου. Από το ίδιο γεγονός η νότια παραλία στην οποία έγινε ο πυρπολισμός ονομάστηκε Μπορλότο, ονομασία που διατηρείται μέχρι σήμερα.

## Πληθυσμός
Ο πληθυσμός της Κουβέρτας έχει παραμείνει σταθερός από το 1981 μέχρι σήμερα. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Μουζάκι (ακρωτήριο)

200px|right|thumb|Το νησί Δοκός και απέναντί του το ακρωτήριο Μουζάκι
Το **Μουζάκι** (ή Βούπορθμος) είναι ακρωτήριο που βρίσκεται στην περιοχή του Αργοσαρωνικού, νότια της Ερμιόνης και απέναντι από το νησί Δοκός. Μεταξύ του ακρωτηρίου και του Δοκού σχηματίζεται στενός πορθμός που ονομάζεται στενό του Δοκού. Το ακρωτήριο Μουζάκι είναι η κατάληξη μιας πεδινής χερσονήσου στην οποία βρίσκεται ο παραθεριστικός οικισμός των Αγίων Αναργύρων. Στο τελείωμά της η χερσόνησος υψώνεται απότομα σχηματίζοντας λόφο. Το Μουζάκι κατά την αρχαιότητα ονομαζόταν Βούπορθμος και αναφέρεται από τον Στράβωνα και τον Παυσανία.

## Παραπομπές


Κατηγορία:Ακρωτήρια της Ελλάδας
Πυραμίδα του Μπολ

Η **Πυραμίδα του Μπολ** είναι ένα διαβρωμένο απομεινάρι ενός  ασπιδοειδούς ηφαιστείου και καλδέρα, που σχηματίστηκε περίπου 7 εκατομ. χρόνια πριν. Βρίσκεται 20 χλμ ανατολικά της νήσου Λορντ Χάου και μαζί με αυτήν αποτελούν ένα αναγνωρισμένο από την UNESCO (το 1982) Μνημείο Παγκόσμιας Κληρονομιάς (γνωστό με το όνομα **Σύμπλεγμα Νήσων Λορντ Χάου**).  Το ύψος του βράχου φτάνει τα  562 μέτρα ενώ το μήκος του τα 200 μέτρα. Γύρω της υπάρχουν λίγοστές μικρές νησίδες.

Πήρε το όνομά της από τον Henry Lidgbird Ball που την ανακάλυψε το 1788, την ίδια χρονιά που ανακάλυψε και το νησί Λορντ Χάου.  Η πρώτη επιτυχημένη αναρρίχηση πραγματοποιήθηκε στις 14 Φεβρουαρίου 1965 από μια ομάδα ορειβατών από το Σίδνεϊ, ενώ είχε πραγματοποιηθεί μια πρώτη απόπειρα το 1964, από μια άλλη ομάδα του Σίδνεϊ, χωρίς επιτυχία. Το μέλος εκείνης της πρώτης αποτυχημένης αποστολής, ο επιχειρηματίας Ντικ Σμιθ, θα επιστρέψει το 1979 με μια νέα αποστολή και θα σηκώσει μια σημαία της Νέας Νότιας Ουαλίας, που τους παρείχε ο τότε πρωθυπουργός της, στην κορυφή της, ανακηρύσσοντας την και τυπικά έδαφος της πολιτείας.

Η αναρρίχηση απαγορεύτηκε το 1982 με σχετική πράξη, ενώ από το 1986 απαγορεύεται και η πρόσβαση στο νησί. Το 1990, πάντως, οι περιορισμοί έγιναν λιγότερο αυστηροί επιτρέποντας την αναρρίχηση σε ορισμένο αριθμό ατόμων, αλλά ύστερα από άδεια από τα αρμόδια όργανα.

Το 2001, προς έκπληξη των επιστημόνων, ανακαλύφθηκε πως στην πυραμίδα κατοικούσε ένας μικρός αριθμός (24 άτομα) από ένα ενδημικό είδος εντόμων του νησιού Λορντ Χάου (Dryococelus australis). Το έντομο αυτό ζεί σε ύψος 100 μέτρων από την επιφάνεια της θάλασσας, κάτω από θάμνους του είδους  Melaleuca howeana. Το ίδιο έντομο είχε αποθανατιστεί και σε φωτογραφία ενός μέλους της αποστολής του 1964.

## Εξωτερικοί σύνδεσμοι
* Lord Howe Island Marine Park
* Lord Howe Island and Ball's Pyramid Nautical Chart issued by the Australian Hydrographic Service
* World Mountain Encyclopedia - Ball's Pyramid
* Volcano World - Balls Pyramid

Κατηγορία:Ακατοίκητα νησιά
Κατηγορία:Μνημεία Παγκόσμιας Κληρονομιάς στην Αυστραλία
Κατηγορία:Νησιά της Αυστραλίας
Δημήτριος Περρούκας

Ο **Δημήτριος Περρούκας** ή **Μπερρούκας** ήταν Έλληνας νομικός και πολιτικός .
## Βιογραφικά στοιχεία
Καταγόταν από μεγάλη κι εύπορη οικογένεια του Άργους που ανέδειξε πολιτικούς και αγωνιστές του 1821. Ήταν γιος του Νικολάου Περρούκα και της Αγγελικής Συλλιβέργου, αδέλφια του ήταν οι  Ιωάννης, Χαραλάμπης, Ευγενία και Ευδοκία. Σπούδασε νομικά και μιλούσε τρεις γλώσσες: Τούρκικα, Γαλλικά και Ιταλικά. Ο ίδιος επί τουρκοκρατίας είχε χρηματίσει προεστός και Βεκίλης του Μοριά, κατά την απελευθέρωση μέλος της Πελοποννησιακής Γερουσίας, μέλος του Πανελλήνιου, μέλος του Βουλευτικού,  και στο ελληνικό κράτος υπουργός, γερουσιαστής, σύμβουλος επικρατείας, μέλος της επιτροπής που κατάρτισε το Σύνταγμα του 1844 και σε άλλες δικαστικές θέσεις. Επίσης ήταν πληρεξούσιος στις εθνοσυνελεύσεις της Επιδαύρου το 1821 του Άργους το 1829 και στην Ε' Εθνοσυνέλευση 1832. Δολοφονήθηκε στις 13 Νοεμβρίου 1851 από αγνώστους στο σπίτι του στο Άργος.

## Πηγές
*Αργολική αρχειακή βιβλιοθήκη ιστορίας και πολιτισμού Οικογένεια Περρούκα
* 

Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Έλληνες δικαστικοί
Κατηγορία:Πρόκριτοι
Συμμετρία

**Συμμετρία** ονομάζεται η ιδιότητα μερικών γεωμετρικών σχημάτων στα οποία σε κάθε σημείο τους υπάρχει αντίστοιχο σημείο που ανήκει στο σχήμα και το μέσο αυτού του ευθύγραμμου τμήματος να ανήκει σε ένα στοιχειώδες γεωμετρικό σχήμα. δηλαδή ένα σημείο, μια ευθεία, ή ένα επίπεδο. Στον τρισδιάστατο ευκλείδειο χώρο υπάρχουν τρία είδη συμμετρίας:  

[μικρογραφία|Αξονική συμμετρία σε [αυγό.]]

## Σφαιρική συμμετρία
Είναι η σημειακή συμμετρία ως προς το σημείο Ο: Για κάθε σημείο Α του σχήματος, στο σχήμα ανήκει και το σημείο Β, το οποίο ανήκει στο προεκτεταμένο ευθύγραμμο τμήμα ΑΟ έτσι, ώστε ΑΟ=ΟΒ. Επίσης το συμμετρικό του σημείου Α ως προς σημείο Ο είναι το αντίστοιχο σημείο Α' με το οποίο συμπίπτει εάν περιστραφεί κατά 180 μοίρες. Ισχύει ότι ΑΟ = ΟΑ'. 

## Αξονική συμμετρία
Συμμετρία ως προς τον άξονα ε: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από την ευθεία ε απόσταση ίδια με το Α και το ευθύγραμμο τμήμα ΑΒ να τέμνεται από την ευθεία ε.

## Κατοπτρική συμμετρία
Συμμετρία ως προς επίπεδο Π: Για κάθε σημείο Α του σχήματος, στο σχήμα ανήκει και το σημείο Β που βρίσκεται σε τέτοιο σημείο, ώστε να απέχει από το επίπεδο Π απόσταση ίδια με το Α και το ευθύγραμμο τμήμα ΑΒ να τέμνεται κάθετα από το επίπεδο Π. Η κατοπτρική συμμετρία εμφανίζεται στους καθρέφτες.

## Συμμετρία κλίμακας
Η συμμετρία υπό κλίμακα εμφανίζεται στις αυτοόμοιες δομές, τα φράκταλ. Οι δομές αυτές αναπαράγουν τον εαυτό τους στο χώρο, με ελάχιστη διαφοροποίηση σε σχήμα από το αρχικό μοτίβο αλλά σε άλλο μέγεθος, καθώς εξελίσσονται.

## Εξωτερικοί σύνδεσμοι
* 
*
Λεπιδοκροκίτης

Ο **λεπιδοκροκίτης** (αγγλ. lepidocrocite) είναι ένυδρο ορυκτό οξείδιο του σιδήρου. Οφείλει το όνομά του στις ελληνικές λέξεις *λεπίς* (λόγω του σχήματος των κρυστάλλων του) και *κροκίς* (= ίνα) λόγω της ινώδους υφής του.

Είναι προϊόν εξαλλοίωσης ή οξείδωσης σιδηρούχων πρωτογενών μεταλλευμάτων, ενώ καταπίπτει και ως ίζημα σε υπόγεια ύδατα. Ανευρίσκεται επίσης σε θαλάσσιους μαγγανιούχους κονδύλους (nodules).

Ορυκτά με τα οποία σχετίζεται είναι ο γκετίτης, ο σιδηροπυρίτης, ο μαγνητίτης, ο αιματίτης. Είναι δίμορφος με τον γκετίτη, ενώ το ανάλογό του με αργίλιο στη θέση του σιδήρου είναι ο βαιμίτης (AlO(OH)), συστατικό του βωξίτη.

Είναι σχετικά ευρέως διαδεδομένος. Έχει ανευρεθεί σε υδροθερμικά πεδία στη μεσοατλαντική οροσειρά (μεταβασάλτες ανάμεσα στις ακτές της Βραζιλίας και της Γουϊνέας, σε βάθος περίπου 3000 μ.). Απαντάται, επίσης, σε πολλές περιοχές της Αυστραλίας, της Γερμανίας, της Αυστρίας, στην Αριέζ και άλλες περιοχές της Γαλλίας, στο Pribram της Τσεχίας, σε πολλές περιοχές της Ιταλίας, στην Κορνουάλη (Αγγλία), το Ουζμπεκιστάν, το Τσουμέμπ της Ναμίμπια και στις Πολιτείες Πενσιλβάνια, Καλιφόρνια και Αριζόνα των ΗΠΑ.

Στην Ελλάδα ανευρίσκεται στη νήσο Μήλο (Προφήτης Ηλίας) και τα μεταλλεία Λαυρίου στις περιοχές Πλάκα (Αδάμη Νο 2), Σούνιο (ορυχείο Νο 19), παραλία Θορικού και Βρυσάκη (στις δύο τελευταίες σε μεταλλευτικά υπολείμματα).

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Λεπιδοκροκιτης
Δημοτικός Αερολιμένας Σητείας

Ο **Αερολιμήν Σητείας** ή **Δημοτικό Αεροδρόμιο Σητείας** ή επίσημα **Δημοτικός Αερολιμήν Σητείας «Βιτσέντζος Κορνάρος»** (συντομογραφίες: IATA: **JSH**, ICAO: **LGST** ΥΠΑ: **ΔΑΣΤ**), στην Κρήτη τέθηκε σε λειτουργία στις 9 Ιουνίου 1984, με κύρια δραστηριότητα την εξυπηρέτηση των επιβατών στον αεροσταθμό και της στάθμευσης των αεροσκαφών. Το αεροδρόμιο έχει την δυνατότητα να φιλοξενήσει αεροπλάνα μικρού και μεσαίου μεγέθους. Επίσης, το αεροδρόμιο είναι σε θέση να φιλοξενήσει πτήσεις charter και ιδιωτικά αεροσκάφη. Το αεροδρόμιο της Σητείας είναι το σημαντικότερο έργο του νομού Λασιθίου, είναι έργο στρατηγικής σημασίας για την ανάπτυξη ολόκληρης της Ανατολικής Κρήτης. Ο Αερολιμένας βρίσκεται σε απόσταση 1 χιλιομέτρου από το κέντρο της πόλης. Πήρε το όνομα του από τον ποιητή Βιτσέντζο Κορνάρο ο οποίος γεννήθηκε το 1553 στη Σητεία.

## Ιστορικά Γεγονότα

* Στις 7 Ιουνίου 1984 προσγειώθηκε η πρώτη πτήση των Ολυμπιακών Αερογραμμών, με αεροσκάφος τύπου Dornier Do 228 και νηολόγιο SX-BHF, η οποία ήταν δοκιμαστική και επέβαινε επιτελείο της Ο.Α..
* Στις 9 Ιουνίου 1984 γίνονται τα εγκαίνια του Δημοτικού Αερολιμένα Σητείας.
* Την ίδια μέρα, 10.30 π.μ. πραγματοποιήθηκε η πρώτη επίσημη πτήση, η πτήση 7001 των Ολυμπιακών Αερογραμμών.
* Στις 13 Ιουνίου 1984 προσγειώθηκε πτήση από τη Ρόδο.
* Στις 14 Ιουνίου 1984 προσγειώθηκε πτήση από την Κάρπαθο.
* Στις 6 Σεπτεμβρίου 1986 ολοκληρώθηκαν οι εργασίες ασφαλτόστρωσης των διαδρόμων.
* Στις 20 Μαΐου 1993 γίνεται η μεταστέγαση του αεροσταθμού και του πύργου ελέγχου.
* Την 1η Μαΐου 2003 λειτουργεί ο νέος διάδρομος απογειώσεων / προσειγώσεων, μήκους 2.074 μέτρα και διεύθυνσης 05/23. Επίσης, κατασκευάστηκαν 3 νέοι τροχιοδιάδρομοι και 2 νέες θέσεις στάθμευσης αεροσκαφών.
* Την 1η Μαΐου 2005 έγινε ξανά μεταστέγαση των υπηρεσιών ΔΑΣΤ σε προσωρινά κτήρια εμβαδού 1.000 τ.μ..
* Στις 15 Ιανουαρίου 2015 πραγματοποιείται η ονοματοδοσία του σε "Δημοτικός Αερολιμένας Σητείας «Βιτσέντζος Κορνάρος".
* Στις 13 Ιανουαρίου 2016 πραγματοποιούνται τα εγκαίνια του νέου αεροσταθμού του αερολιμένα.

## Αεροπορικές εταιρείες και προορισμοί

## Χαρακτηριστικά διαδρόμου

* Μήκος διαδρόμου: 730 μέτρα.
* Μήκος νέου διαδρόμου: 2.700 μέτρα x 60 μέτρα.
* Διεύθυνση διαδρόμου: 05/23

## Στατιστικά

## Συγκοινωνία
Ο αερολιμένας είναι προσβάσιμος οδικώς, μέσω της Εθνικής οδού 90 στη βόρεια ακτή της Κρήτης. Η πόλη της Σητείας βρίσκεται μόλις λίγα λεπτά μακριά από το αεροδρόμιο. Πέρα από τις υπηρεσίες ενοικίασης αυτοκινήτων, υπάρχουν επίσης ταξί. Δεν υπάρχει καμία σύνδεση με λεωφορείο από τον αερολιμένα.

## Παραπομπές


## Εξωτερικοί σύνδεσμοι
*Ιστοσελίδα του αεροδρομίου από την ΥΠΑ

Σητεια
Αεροδρομιο Σητειας
Κρατικός Αερολιμένας Ικαρίας «Ίκαρος»

Ο **Κρατικός Αερολιμένας Ικαρίας «Ίκαρος»** (συντομογραφία IATA: **JIK**, ICAO: **LGIK**, ΥΠΑ: **ΚΑΙΡ**), είναι το αεροδρόμιο της Ικαρίας το οποίο βρίσκεται στο νοτιοανατολικό άκρο του νησιού, στο Ακρωτήρι Δράκανο και νοτιοανατολικά του Αγίου Κηρύκου. Απέχει 12 χιλιόμετρα από την πόλη του Αγίου Κηρύκου. Έχει την δυνατότητα να φιλοξενήσει μόνο ελαφρά αεροσκάφη.

## Ιστορικά γεγονότα
* Ο Αερολιμένας λειτούργησε για πρώτη φορά στις 14 Ιουνίου 1995, με δύο εβδομαδιαίες πτήσεις της Ολυμπιακής Αεροπορίας, με αεροσκάφος DO 228. Οι εγκαταστάσεις είχαν εμβαδόν 1.000 τ.μ.
* Στις 30 Μαΐου 1998 έγινε η πρώτη τακτική πτήση charter με προορισμό τη Βιέννη μέσω Καβάλας με αεροσκάφος ATR72 της Ολυμπιακής Αεροπορίας, μια φορά την εβδομάδα έως 26 Σεπτεμβρίου 1998.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* https://web.archive.org/web/20100329145946/http://www.hcaa-eleng.gr/greek/airports/ikaria/ikaria_gr.html

Ικαρία
Κατηγορία:Ικαρία
Παναγιώτης Γιαννόπουλος

Ο **Παναγιώτης Γιαννόπουλος** ή **Νεζερίτης** ήταν αγωνιστής της Επανάστασης του 1821, από την ορεινή Αχαΐα.

Γεννήθηκε στην περιοχή των Νεζερών και λεγόταν *Γιαννόπουλος* αλλά αναφέρεται πολύ συχνά ως *Νεζερίτης* λόγω της καταγωγής του, όπου έμεινε τελικά αυτό και ως επώνυμο της οικογενείας. 

Ήταν επίσημος νοικοκύρης και ένας από τους τότε προύχοντες των Νεζερών. Κατά τις αρχές της Επανάστασης έκανε πολλές δαπάνες από την προσωπική του περιουσία για τις ανάγκες του στρατοπέδου, ενώ επιπλέον διατηρούσε και ο ίδιος σώμα στρατιωτών, τους οποίους οδήγησαν τα παιδιά του στους πολέμους του απελευθερωτικού αγώνα κατά της Οθωμανικής Αυτοκρατορίας στις πολιορκίες της Πάτρας και αλλού.

## Πηγές
* 

## Παραπομπές


Κατηγορία:Αγωνιστές του 1821
Παναγιώτης Κανέλος

Ο **Παναγιώτης Κανέλος** ήταν αγωνιστής κατά την Ελληνική Επανάσταση του 1821.

Υπηρέτησε μαζί με τους αδελφούς Μοθώνου με τους στρατηγούς Ανδρέα Λόντο και Ανδρέα Ζαΐμη. Παρευρέθηκε σε πολλές μάχες στην Πελοπόννησο, και σε άλλα μέρη της Ελλάδας. Πολέμησε στην πολιορκία του Μεσολογγίου και διακρίθηκε ως άξιος στρατιωτικός.

## Πηγές
* 

Κατηγορία:Αγωνιστές του 1821
Χρυσανθακόπουλοι

Οι **Χρυσανθακόπουλοι**, περισσότερο γνωστοί ως **Κουμανιώτες**, ήταν αγωνιστές του Επανάστασης του 1821, καταγόμενοι από το ορεινό χωριό Κούμανι του Νομού Αχαΐας. Πολέμησαν σε πολλές μάχες, επί το πλείστον εντός της Πελοποννήσου αλλά και σε άλλα μέρη της Ελλάδας.

Πρόκειται για τους αδελφούς Θάνο, Κωνσταντίνο, Δημήτριο, Σταμάτη και Αγγελή. Ο Σταμάτης μάλιστα έπεσε μαχόμενος την 25 Μαρτίου στον Ξεσηκωμό της Πάτρας. Το πραγματικό επώνυμο τους ήταν Χρυσανθακόπουλοι αλλά ήταν ευρέως γνωστοί ως Κουμανιώτες, λόγω του τόπου καταγωγής τους, και τελικά το «Κουμανιώτης» υιοθετήθηκε ως επώνυμο της οικογενείας και αυτό πέρασε και στις μετέπειτα γενιές.

Πριν από την Επανάσταση του 1821 υπήρξαν καπεταναίοι και υπηρέτησαν στα Αγγλικά τάγματα των Επτανήσων ως αξιωματικοί, πιθανώς διωκόμενοι από τους Οθωμανούς, αφού, όπως αναφέρεται το 1816, τους δόθηκε αμνηστία. Εκεί διδάχτηκαν την οπλασκία και τις στρατιωτικές κινήσεις. Με την κήρυξη της ελληνικής επανάστασης, επέστρεψαν στην Αχαΐα και με τις γνώσεις τους αυτές παρουσιάστηκαν στην επανάσταση ως διδάσκαλοι. Δημιούργησαν δικά τους στρατιωτικά σώματα και σημαία και πολέμησαν γενναία με αυτά κατά την πολιορκία των Πατρών και αλλού. Το 1827 τα αδέλφια Κουμανιώτες διορίστηκαν αρχηγοί των όπλων της Επαρχίας Πατρών.

## Παραπομπές


## Πηγές
* 
* 
* 

Κατηγορία:Αγωνιστές του 1821
Κατηγορία:Οικογένειες της Αχαΐας
Τα 39 Στοιχεία:Ο Λαβύρινθος των Σκελετών

**Ο Λαβύρινθος των Σκελετών** είναι ένα βιβλίο περιπέτειας και φαντασίας το οποίο γράφτηκε από τον Ρικ Ρίορνταν. Είναι το πρώτο βιβλίο από την σειρά βιβλίων **[[Τα 39 στοιχεία|Τα 39 Στοιχεία]]**. Η υπόθεση αφορά δυο αδέρφια που ανήκουν στην πιο ισχυρή οικογένεια που γνώρισε ποτέ ο κόσμος, τους Κέιχιλ. Παρόλα αυτά, η οικογένεια είναι διασκορπισμένη και η πηγή της δύναμης της έχει χαθεί. Η ιστορία ξεκινά με τον θάνατο της επικεφαλής της οικογένειας, Γκρέις Κέιχιλ. Στη διαθήκη της δίνει στους κληρονόμους της μια επιλογή: μπορούν είτε να πάρουν ένα εκατομμύριο δολάρια, είτε ένα στοιχείο. Το πρώτο μέλος της οικογένειας των Κέιχιλ που θα συγκεντρώσει και τα 39 στοιχεία που βρίσκονται κρυμμένα σε ολόκληρο τον κόσμο, θα ανακαλύψει τι είναι αυτό που κάνει την οικογένεια τόσο ισχυρή – μια ασύγκριτη ανταμοιβή. Άρα οι Κέιχιλ μάχονται εναντίον των Κέιχιλ σε έναν αγώνα δρόμου, τον οποίο οι αναγνώστες παρακολουθούν γεμάτοι αγωνία μέσα από τους κεντρικούς χαρακτήρες, την δεκατετράχρονη Έιμι Κέιχιλ και τον εντεκάχρονο αδερφό της, Νταν.

Κατηγορία:Μυθιστορήματα του Ρικ Ρίορνταν
Κατηγορία:Παιδικά βιβλία
Κατηγορία:Μυθιστορήματα του 2008
Σπύρος Χαραλάμπης

Ο **Σπυρίδων Χαραλάμπης** ήταν αγωνιστής της επανάστασης του 1821 και πολιτικός από το Αίγιο με καταγωγή τα Καλάβρυτα και την οικογένεια Χαραλάμπη.

Ήταν γιος του Αναστασίου Χαραλάμπη κι προεπαναστατικά ήταν έμπορος και πρόκριτος της Βοστίτσας. Στην αρχή της επανάστασης στάλθηκε στην Ύδρα για να παρακινήσει τους νησιώτες να στείλουν τα πλοία τους στον Κορινθιακό κόλπο και να πάρουν μέρος στην επανάσταση, υποσχόμενος στους Υδραίους και πληρωμή. Συμμετείχε στην πολιορκία της Πάτρας με δικό του στρατιωτικό σώμα.

Πήρε μέρος στην Δ΄ Εθνοσυνέλευση Άργους το 1829 σαν πληρεξούσιος της Βοστίτσας.
## Πηγές
* 
* *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμμα Χαραλάμπης

Κατηγορία:Αγωνιστές του 1821
Σπυριδων
Κατηγορία:Έλληνες πληρεξούσιοι
Αναγνώστης Αλεξανδρόπουλος

Ο **Αναγνώστης Αλεξανδρόπουλος** ήταν αγωνιστής του 1821 και προεστός από την Φτέρη.

## Βιογραφικά στοιχεία

Υπηρέτησε σε διάφορες αποστολές στις αρχές της επανάστασης. Ο Ανδρέας Λόντος τον ονόμασε στρατιωτικό εκατόνταρχο. Υπήρξε φίλος από παλιά του Δικαίου Φλέσα, ο οποίος πριν της επαναστάσεως πήγε στη Βοστίτσα και έμεινε στο σπίτι του Αλεξανδρόπουλου, όπου και συνομίλησε με τους Αγγελή Μελετόπουλο, Ανδρέα Λόντο, Σπυρίδωνα Χαραλ
άμπη, τον Αλεξανδρόπουλο και με άλλους. Σε αυτούς φανέρωσε ο Φλέσας την αποστολή, το αξίωμα και την πληρεξουσιότητα που είχε από την Γενικήν Αόρατο Αρχή για την έναρξη της επανάστασης.
## Πηγές
* 

## Παραπομπές


Κατηγορία:Αγωνιστές του 1821
Κατηγορία:Έλληνες πρόκριτοι
Ιωάννης Φειζόπουλος

Ο **Ιωάννης Φειζόπουλος** ήταν Έλληνας αγωνιστής του 1821.

Υπηρέτησε στο στρατό και ήταν υπασπιστής του στρατηγού Λόντου, τον οποίο ακολουθούσε παντού. 

Υπηρέτησε επίσης τον στρατηγό Μελετόπουλο, κατόπιν δε και τον Κολοκοτρώνη, όπου έγινε γνωστός.

## Πηγές
* 

Κατηγορία:Αγωνιστές του 1821
Γεώργιος Ροδόπουλος (αγωνιστής)

Ο **Γεώργιος Ροδόπουλος** ήταν αγωνιστής του 1821.

Η καταγωγή του ήταν από το χωριό Τσετσεβά. Υπηρέτησε στον στρατό και πάντοτε υπό τις διαταγές του στρατηγού Λόντου. Έμενε πάντα στο στρατόπεδο Σελών και δεν το εγκατέλειψε ποτέ. Αναφέρεται λεπτομερώς στα απομνημονεύματα του Χρυσανθόπουλου. 

## Πηγές
* 

Κατηγορία:Αγωνιστές του 1821
Στήλη Αχαρνών

[thumb|right|250px|Φωτογραφία της στήλης των Αχαρνών από το περιοδικό [Εστία (περιοδικό)|Εστία του 1894]]
Η **στήλη των Αχαρνών** είναι αρχαίο αττικό επιτάφιο ανάγλυφο. Βρέθηκε στο Μενίδι (αρχαίες Αχαρνές) στις αρχές του 19ου αιώνα. Σήμερα βρίσκεται στην Αγγλία.

## Περιγραφή
Πρόκειται για τεμάχιο νεκρικής στήλης. Μια νεαρή γυναίκα κάθεται σε δίφρο που είναι διακοσμημένος με σφίγγες καθιστές. Είναι στραμμένη προς αριστερά. Ο χιτώνας που φοράει είναι ορατός μόνο στο στήθος, ενώ το υπόλοιπο σώμα καλύπτεται από επίβλημα, αφήνοντας να προβάλλει μόνο τον λαιμό και το δεξί της χέρι. Η πλούσια κόμη της είναι περίτεχνα στεφανωμένη με πολλούς επάλληλους κύκλους σαν διάδημα.

## Πηγές
* 

Κατηγορία:Στήλες
Κατηγορία:Αχαρνές
Αθανάσιος Σαγιάς

Ο **Αθανάσιος Σαγιάς** ήταν Έλληνας καπετάνιος στην Επανάσταση του 1821.
## Βιογραφικά στοιχεία
Η καταγωγή του ήταν από το ορεινό χωριό Ζουμπάτα της Επαρχίας Πατρών. Πριν από την Επανάσταση, υπήρξε από τα παιδικά του χρόνια κλέφτης και από τότε γνωστός. Κατά την Επανάσταση βρέθηκε με μικρό σώμα στρατιωτών όπου διοικούσε και συμμετείχε στην πολιορκία των Πατρών, όπου και πολέμησε. 

Ο Σαγιάς υπαγόταν στον Θεόδωρο Κολοκοτρώνη, ο δε ξάδερφος του Δημήτριος Νενέκος, που έλαβε τον χαρακτηρισμό του προδότη της Επανάστασης μετά την έλευση του Ιμπραήμ στον Μωριά, υπαγόταν στον Θάνο Κανακάρη και στον γιο του Μπενιζέλο Ρούφο και είχε περισσότερους στρατιώτες από τον Σαγιά. 

Όντας εχθρός του Νενέκου, ο Κολοκοτρώνης έδωσε γραπτή άδεια στον Σαγιά να τον σκοτώσει, πράγμα που ο Σαγιάς εκπλήρωσε το 1828. Αναφέρεται μάλιστα πως ο Νενέκος είχε δολοφονήσει τα προηγούμενα χρόνια τον αδελφό του Αθ. Σαγιά και τον καπετάν Σπανοκυριάκο, ώστε να ανέλθει στην στρατιωτική ηγεσία. 

Τα περί προδοσίας και του φόνου του Δημήτρη Νενέκου ιστορούνται πλήρως στα Απομνημονεύματα του *Γέρου του Μωριά*.

## Πηγές
* 

Κατηγορία:Αγωνιστές του 1821
Καλομέλας

Ο **καλομέλας** (αγγλ. calomel) είναι χλωριούχο ορυκτό του υδραργύρου. Η ετυμολογία της λέξης είναι αρκετά σκοτεινή. Το πρώτο συνθετικό, το *καλός* (αποδίδεται όμορφος), δεν αμφισβητείται, το δεύτερο όμως μοιάζει να προέρχεται από το *μέλας*, κάτι που ωστόσο δε δικαιολογείται από τις εμφανίσεις του ορυκτού. Κατ' άλλη ερμηνεία  το δεύτερο συνθετικό προέρχεται από την ελληνική λέξη *[[μέλι]]*, που δικαιολογείται από το χρώμα του.

Είναι σχετικά σπάνιο ορυκτό: Δεν απαντάται σε πολλές περιοχές του κόσμου και σχεδόν ποτέ σε μεγάλες ποσότητες. Είναι δευτερογενές ορυκτό, προερχόμενο από εξαλλοιώσεις άλλων υδραργυρούχων ορυκτών, όπως ο κινναβαρίτης.

Ορυκτά με τα οποία σχετίζεται είναι ο αυτοφυής υδράργυρος και τα φυσικά αμαλγάματά του, ο κινναβαρίτης, ο τετραεδρίτης, ο μοντροϋδρίτης, ο ασβεστίτης και τα πολύ σπανιότερα κλαϊνίτης, κελυανίτης, μοσχελίτης και κουζμινίτης.

Απαντάται στην περιοχή Landsberg (Ρηνανία-Παλατινάτο), στην οποία αποτελεί και χαρακτηριστικό ορυκτό (type locality), στην περιοχή Alva στη Σερβία, το Almaden της Ισπανίας, την περιοχή του Μονπελιέ στη Γαλλία, την Τούβα της Σιβηρίας στη Ρωσία, το Zacatecas του Μεξικού και τις Πολιτείες Αριζόνα, Τέξας και Νεβάδα των ΗΠΑ.

Δεν έχει αναφερθεί ύπαρξή του στην Ελλάδα.

## Πηγές
*Handbook of Mineralogy
*Mindat.org
*Galleries.com
*Webmineral.com
*[ Minerals.net]

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372
## Σημειώσεις


## Εξωτερικοί σύνδεσμοι
* 

Καλομελας
Κατηγορία:Αλογονίδια